Diari Oficial de la Generalitat Valenciana


Sumari del DOGV 5528, del 06-06-2007 (2007/7143)

ORDRE de 25 de maig de 2007, de la Conselleria de Benestar Social, per la qual es modifica l'Ordre de 3 de febrer del 2006, de la Conselleria de Benestar Social, per la qual es regulen els cursos en matèria d'animació juvenil i el procediment de reconeixement i de pèrdua de reconeixement de les escoles oficials d'animació juvenil a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7143


Data del document
:   25-05-2007

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Escola Formació Animadors Juvenils Temps Lliure
    * Institut Valencià de la Joventut Generalitat Jove
    * centre d'ensenyament
    * treballador social
    * manifestació cultural
    * jove
    * legislació
    * ensenyament professional

ORDRE de 25 de maig de 2007, de la Conselleria de Benestar Social, per la qual es modifica l'Ordre de 3 de febrer del 2006, de la Conselleria de Benestar Social, per la qual es regulen els cursos en matèria d'animació juvenil i el procediment de reconeixement i de pèrdua de reconeixement de les escoles oficials d'animació juvenil a la Comunitat Valenciana. [2007/7143]  
El Decret 60/2005, d'11 de març, del Consell de la Generalitat Valenciana, desplega la competència de l'IVAJ en matèria d'animació juvenil, estableix els requisits per al reconeixement d'escoles d'animació juvenil i defineix les diferents modalitats de cursos en matèria d'animació juvenil, i incorpora, juntament amb els cursos de formació bàsica ja existents, noves modalitats adreçadesdes a la formació permanent i a la formació de formadors.  
L'Ordre de 3 de febrer de 2006, de la conselleria de Benestar Social (DOGV núm. 5.505, de 23.02.2006), que desenvolupa este decret, estableix el procediment de reconeixement i de pèrdua de reconeixement de les escoles oficials d'animació juvenil a la Comunitat Valenciana i regula els diferents aspectes referents als cursos en matèria d'animació juvenil.   
Transcorregut un any des de l'entrada en vigor de l'ordre esmentada, s'ha constatat la necessitat d'aclarir-ne alguns dels continguts, a fi d'unificar els criteris d'interpretació de l'ordre per part de les escoles oficials d'animació juvenil i d'altres entitats i ciutadans interessats.   
Pels motius exposats, en virtut de les facultats atribuïdes per l'article 28, apartat e) de la Llei 5/1983, de 30 de desembre, del Consell, i del que estableix el Decret 60/2005, d'11 de març, d'acord amb l'informe del Consell de la Joventut de la Comunitat Valenciana,  
ORDENE  
Article únic  
Es modifiquen els articles de l'Ordre de 3 de febrer de 2006, de la conselleria de Benestar Social, que s'indiquen a continuació:  
1. S'afig un punt 1 a l'article 8, que queda redactat de la forma següent:  
«8.1. D'acord amb el que preveu l'article 5 del Decret 60/2005, d'11 de març, del Consell de la Generalitat Valenciana, pel qual es regula la formació en matèria d'animació juvenil a la Comunitat Valenciana, les escoles oficials d'animació juvenil impartiran els cursos de formació bàsica sense que en calga l'acreditació singular de cada un.  
8.2. Les entitats, públiques o privades, ubicades a la Comunitat Valenciana, no titulars d'una escola oficial d'animació juvenil, podran sol·licitar l'acreditació d'un curs de formació bàsica, d'acord amb el que estableix l'article nou de la present ordre».  
2. S'afig un apartat 5 a l'article 10:  
«5. Les modificacions que es produïsquen en el cronograma o en el professorat del curs, i també qualsevol altre canvi que afecte els requisits per a l'acreditació, hauran de comunicar-se prèviament a l'IVAJ».  
3. Es modifiquen els punts 1 i 4 de l'article 32 i s'afig un punt 5 al mateix article, que queden redactats de la forma següent:  
«1. Es consideraran acreditats els cursos de formació bàsica que incloguen les escoles en la seua programació, sempre que s'ajusten al que estableix esta ordre i la seua normativa de desplegament»  
«4. Els canvis que es produïsquen en els cursos inclosos en la programació, hauran de comunicar-se a l'IVAJ prèviament a l'inici de l'activitat que s'hi veja afectada»  
«5. Els cursos de formació bàsica que no estiguen inclosos en la programació, hauran de comunicar-se a l'IVAJ amb un mes d'antelació, com a mínim, a la seua data d'inici».  
4. Es modifica el punt 2 de l'article 33, la redacció del qual serà la següent:  
«2. La programació haurà de presentar-se en els terminis següents:  
- De l'1 al 31 de juliol per als cursos que es realitzen d'octubre a març.  
De l'1 al 31 de desembre per als cursos que es realitzen d'abril a setembre».  
DISPOSICIÓ FINAL  
La present Ordre entrarà en vigor l'endemà de la seua publicació en el Diari Oficial de la Comunitat Valenciana.  
València, 25 de maig de 2007  
La consellera de Benestar Social  
ALICIA DE MIGUEL GARCÍA